ગુજરાત હાલ જ્યાં બધા જ પરિબળો ભાજપની નૈયા ડૂબે તે તરફ ઇશારો કરી રહ્યા છે તે વચ્ચે ભાજપ માટે એક સારા સમાચાર આવ્યા છે. ઇન્ડિયા ટૂડે દ્વારા કરવામાં આવેલા ઓપિનિયન પોલ મુજબ ભાજપને આવનારી ચૂંટણીમાં મોટી રાહત મળવાની છે. ઓપનિયન પોલ મુજબ ભાજપનો ગુજરાત અને હિમાચલ પ્રદેશ બન્ને રાજ્યોમાં મોટી જીત થવાની સંભાવનાઓ બની રહી છે. ઇન્ડિયા ટુડે ગ્રુપ અને Axis My Indiaની તરફથી ગુજરાતમાં કરાવવામાં આવેલા ઓપનિયન પોલમાં 18,243 લોકોએ ભાગ લીધો હતો. અને પોલ મુજબ ભાજપ ગુજરાતમાં 182 સીટોમાંથી 115 થી 125 સીટો જીતે તેવી સંભાવનાઓ બની રહી છે.